Dan Petrescu îi face concurenţă lui Gigi Becali şi pregăteşte o adevărată lovitură pe piaţa transferurilor. „Bursucul” insistă pentru împrumutul lui Adrian Mazilu de la Brighton. Atacantul de 18 ani, crescut de Gică Hagi, ar putea ajunge în Gruia.
Adrian Mazilu este şi pe lista campioanei României, alături de alţi jucători de naţională. Gigi Becali are de ales între Mazilu, Denis Alibec, George Puşcaş şi Louis Munteanu.
Dan Petrescu îi face concurenţă lui Gigi Becali
Potrivit fanatik.ro, şefii lui CFR Cluj negociază deja împrumutul lui Adrian Mazilu. Tânărul atacant a ajuns la Brighton la începutul acestui an, în schimbul a 3 milioane de euro. Mazilu nu a jucat niciun minut în Premier League, fiind împrumutat la Vitesse. Nici acolo nu a primit mai multe şanse şi ar putea fi lăsat să revină în România de Roberto De Zerbi.
De Zerbi, care a jucat între 2010 şi 2012 în tricoul ardelenilor, a rămas în relaţii bune cu conducerea lui CFR Cluj. Dan Petrescu poate profita şi să îl aducă pe jucătorul care este pe placul lui. 2.5 milioane de euro este cota de piaţă a lui Mazilu.
Adrian Mazilu a înscris 6 goluri sezonul trecut, în 19 apariţii din Liga 1. În actuala ediţie de campionat a reuşit un gol în 16 meciuri.
Victor Pițurcă l-a făcut praf pe Adrian Mazilu!
Mazilu a câștigat titlul cu Farul la doar 17 ani și a fost vândut la Brighton, pentru suma de 3 milioane de euro. Totuși, oficialii din Premier League au decis să îl împrumute la Vitesse, în Olanda, echipă care a retrogradat în acest sezon de Eredivise.
Pițurcă l-a făcut praf pe fostul atacant al lui Hagi. Este de părere că Mazilu nu a reușit să se impună în Olanda din cauza ritmului diferit din străinătate și a spus că acesta nu are viteza și ritmul necesar pentru a juca la un nivel înalt.
”Când pleci afară trebuie să ai forță și viteză. Pe Mazilu îl consideram cel mai mare talent al nostru, după ce arătase la Farul, când a luat campionatul. A făcut niște jocuri extraordinare. A plecat la Brighton, a fost împrumutat în Olanda și nu joacă. Iar olandezii sunt meseriași la tineri jucători.
Nu se mai aude nimic de el. Acolo e alt mediu. Uitați-vă la City. Păi Rodri e jucător fantastic? Nu e. Dar cei de la City fac un pressing necruțător.
Nu pierd mingea, nu lasă adversarul să joace. Arma lor de bază e pressing-ul. Nu am auzit să zică nimeni asta, fără minge sunt necruțători. Cum poate să joace fotbalistul român acolo? Vedeți cum sunt meciurile la noi. Cum e ritmul acolo și cum e ritmul la noi?”, a spus Victor Pițurcă, gsp.ro.